Nafarroako Parlamentuko Eledunen Batzarrak, 2019ko uztailaren 29an egindako bilkuran, honako adierazpen hau onetsi zuen:

“1. Nafarroako Parlamentuak bere arbuiorik erabatekoena adierazten du Gogoan eskulturako xaflaren lapurreta dela eta. Eskultura hori ezarri zen, xaflan bertan ohartarazten den bezala, 1978ko Sanferminetan pairatutako polizia-erasoaren biktimen oroimenez; eta, memoriaren toki gisa erregistratutako elementua den aldetik, lege-babes berezia dauka.

2. Nafarroako Parlamentuak adierazten du bere borondatea dela ukitutako erakundeek neurri egokiak har ditzaten gertatutakoa argitzeko, eraso horren egileei kasuko neurri administratiboak aplikatzeko eta xafla berehala birjar dadin bermatzeko.

3. Nafarroako Parlamentuak bere konpromisoa berresten du Nafarroako Memoria Historikoaren Tokiei buruzko abenduaren 26ko 29/2018 Foru Legearekiko eta Nafarroako memoria historiko eta demokratikoaren sustapenarekiko”. (10-19/DEC-00046).

Iruñean, 2019ko uztailaren 29an

Lehendakaria: Unai Hualde Iglesias